gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3842, del 22-09-2000 (2000/7652)

RESOLUCIÓ de 15 de setembre de 2000, de la Direcció General de Personal de la Conselleria de Cultura i Educació, per la qual se citen els interessats en el procediment administratiu de referència a comparéixer en la via jurisdiccional.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3842

Data del DOGV
:   22-09-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/7652


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 15 de setembre de 2000, de la Direcció General de Personal de la Conselleria de Cultura i Educació, per la qual se citen els interessats en el procediment administratiu de referència a comparéixer en la via jurisdiccional. [2000/A7652]
  
El Jutjat Contenciós Administratiu número 8 de València ha reclamat d'esta unitat administrativa l'expedient referit al procediment que es descriu:
  
Recurrent: Antonio Aguirre Valera.
  
Interessats: els participants en el concurs de trasllats del cos de mestres, convocat per la Resolució de 24 de novembre de 1999, de la Conselleria de Cultura, Educació i Ciència.
  
Descripció: recurs contenciós administratiu interposat contra la Resolució de 18 de maig de 2000, del director general de Personal, mitjançant la qual es modificava la Resolució de 17 de març de 2000, que feia pública la relació de llocs de treball vacants que s'havien de proveir en el concurs de trasllats en el cos de mestres, convocat per la Resolució de 24 de novembre de 1999, de la Conselleria de Cultura, Educació i Ciència.
  
Referència del jutjat: recurs contenciós administratiu, procediment abreujat, número 282/2000.
  
D'acord amb el que preveu l'article 49 de la Llei Reguladora de la Jurisdicció Contenciosa Administrativa, s'acorda remetre al Jutjat l'expedient administratiu de referència i citar els interessats en el procediment descrit, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Jutjat Contenciós Administratiu número 8 de València. Es fa constar, no obstant això, que la Generalitat Valenciana, representada pels lletrats del Gabinet Jurídic de Presidència, compareix en este recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3804, del 31-07-2000 (2000/6171)

Recurs contenciós administratiu número V/1/0089/00 PA. Citació a termini.
-------------------------------------------------------------------------

### Dades del document

Número de DOGV
:   3804

Data del DOGV
:   31-07-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/6171


Organisme emissor
:   Conselleria de Justícia i Administracions Públiques

Tipus de document
:   Anunci

Recurs contenciós administratiu número V/1/0089/00 PA. Citació a termini. [2000/M6171]
  
La secretària general de la Conselleria de Justícia i Administracions Públiques fa saber:
  
Que la Confederació Sindical de CCOO del País València ha interposat recurs contenciós administratiu número V/1/0089/00 PA, davant del Jutjat Contenciós Administratiu número 1 de València, contra la Resolució del director general de Justícia, de 14 d'abril de 2000, per la qual s'incoa expedient per a la reordenació d'efectius, amb caràcter voluntari, dels òrgans judicials de la Comunitat Valenciana, així com l'oferta afectada de places vacants realitzades als funcionaris i la resolució provisional i definitiva d'adjudicació de destinacions.
  
Per això, en compliment del que disposa l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, es comunica als possibles interessats que ha sigut tramés a la citada sala l'expedient administratiu impugnat, i se'ls cita pel termini de nou dies, a fi que puguen comparéixer en les referides actuacions, si ho estimen convenient, mitjançant escrit en la deguda forma, dirigit al Jutjat Contenciós Administratiu número 1 de València. No obstant això, es fa constar que la Generalitat Valenciana, representada pels lletrats del Gabinet Jurídic de la Presidència, compareix en el present recurs, en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3747, del 11-05-2000 (2000/3655)

Expedient número 9/2000. Adjudicació del servei de vigilància i seguretat de l'immoble siti al c/ de Gregori Gea (PROP II), on s'ubicaran els serveis territorials de la Conselleria d'Economia i Hisenda a València.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3747

Data del DOGV
:   11-05-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/3655


Data del document
:   08-05-2000

Organisme emissor
:   Conselleria d'Economia i Hisenda

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * seguretat i vigilància

Expedient número 9/2000. Adjudicació del servei de vigilància i seguretat de l'immoble siti al c/ de Gregori Gea (PROP II), on s'ubicaran els serveis territorials de la Conselleria d'Economia i Hisenda a València. [2000/X3655]
  
1. Entitat adjudicadora
  
a) Organisme: Conselleria d'Economia i Hisenda.
  
b) Dependència que tramita l'expedient: Secretaria General
  
c) Número d'expedient: 9/2000
  
2. Objecte del contracte
  
a) Tipus de contracte: servei.
  
b) Descripció de l'objecte: servei de vigilància i seguretat de l'immoble situat al c/ de Gregori Gea, (PROP II) on s'ubicaran els Serveis Territorials de la Conselleria d'Economia i Hisenda a València.
  
c) Lot:
  
d) Butlletí o diari oficial i data de publicació de l'anunci de licitació. DOGV de 24 de febrer de 2000.
  
3. Tramitació, procediment i forma d'adjudicació
  
a) Tramitació: urgent
  
b) Procediment: obert
  
c) Forma: concurs
  
4. Pressupost base de licitació
  
Import total: 75.244.648 pessetes (203.142,09 euros)
  
5. Adjudicació
  
a) Data: 29.03.2000
  
b) Contractista: Segur Ibérica, SA.
  
c) Nacionalitat: espanyola
  
c) Import d'adjudicació: 40.198.525 pessetes (190.149,06 euros)
Diari Oficial de la Generalitat Valenciana


Sumari del DOGV 3742, del 04-05-2000 (2000/3348)

Informació pública d'un projecte de modificació puntual del Pla General d'Ordenació Urbana de l'Alcora.
-------------------------------------------------------------------------------------------------------

### Dades del document

Número de DOGV
:   3742

Data del DOGV
:   04-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3348


Organisme emissor
:   Ajuntament de l'Alcora

Tipus de document
:   Anunci

Informació pública d'un projecte de modificació puntual del Pla General d'Ordenació Urbana de l'Alcora. [2000/M3348]
  
Després de l'acord de l'ajuntament en ple, adoptat en sessió de 13 d'abril, s'exposa a informació pública per un període d'un mes, a comptar des de la publicació d'aquest edicte en el Diari Oficial de la Generalitat Valenciana, el següent projecte de modificació puntual del Pla General d'Ordenació Urbana d'aquesta vila:
  
Expedient 4/1999. Conté una modificació puntual referent al canvi d'ordenances i de traçat d'un vial en la unitat d'execució Ciutat Jardí, la qual es delimita en el propi projecte de modificació.
  
L'expedient es troba en les dependències de l'Ajuntament (carrer de Sant Francesc, 5, de l'Alcora) per a la seua consulta pública i presentació de les al·legacions que es consideren oportunes, en hores d'oficina i dies hàbils.
  
En el cas que no es presente cap al·legació, la corresponent modificació es considerarà provisionalment aprovada.
  
Cosa que es fa pública en compliment de l'article 38.2 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística; així mateix, s'avisa que, de conformitat amb l'article 57.1.B de la dita llei, l'obertura d'aquesta informació pública té l'efecte suspensiu de llicències establit en el Text Refós de la Llei del Sòl.
Diari Oficial de la Generalitat Valenciana


Sumari del DOGV 3722, del 03-04-2000 (2000/2410)

Informació pública del nomenament com a funcionari del senyor Ángel Conde Martín.
---------------------------------------------------------------------------------

### Dades del document

Número de DOGV
:   3722

Data del DOGV
:   03-04-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/2410


Organisme emissor
:   Ajuntament d'Alcalà de Xivert

Tipus de document
:   Anunci

Informació pública del nomenament com a funcionari del senyor Ángel Conde Martín. [2000/A2410]
  
Per la Resolució de l'Alcaldia Presidència de data 2 de gener de 2000, ha sigut nomenat funcionari de carrera pertanyent a l'escala d'administració especial, subescala serveis especials, classe agent de la policia local, una vegada superat amb resultats satisfactoris el curs d'aptitud, a què es refereix l'article 34.1.b de la Llei 6/1999, de 19 d'abril, de la Generalitat Valenciana, el senyor Ángel Conde Martín.
  
Cosa que es fa pública en compliment del que disposa l'article 25.2 del Reial Decret 364/1995, de 19 de desembre.
Diari Oficial de la Generalitat Valenciana


Sumari del DOGV 3674, del 26-01-2000 (2000/335)

Informació pública del projecte de reparcel·lació forçosa de la unitat d'execució UE-3/ pla parcial sector 2 i el projecte d'urbanització de dita unitat d'execució.
--------------------------------------------------------------------------------------------------------------------------------------------------------------------

### Dades del document

Número de DOGV
:   3674

Data del DOGV
:   26-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/335


Organisme emissor
:   Ajuntament dels Poblets

Tipus de document
:   Anunci

Informació pública del projecte de reparcel·lació forçosa de la unitat d'execució UE-3/ pla parcial sector 2 i el projecte d'urbanització de dita unitat d'execució. [2000/M335]
  
El ple de la corporació, en sessió extraordinària celebrada el dia 22 de desembre de 1999, va acordar sotmetre a informació pública el projecte de reparcel·lació forçosa de la unitat d'execució UE-3/ pla parcial sector 2 i el projecte d'urbanització de dita unitat d'execució, durant 20 dies, comptadors des de la publicació d'aquest edicte en el Diari Oficial de la Generalitat Valenciana, d'acord amb el que disposa l'article 46, en relació amb els articles 53 i 69, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3786, del 05-07-2000 (2000/5633)

CORRECCIÓ d'errades de l'Ordre de 26 de juny de 2000, de la Conselleria de Benestar Social, per la qual es convoca concurs públic per a la concessió d'ajudes a associacions juvenils, entitats prestadores de serveis a la joventut, seccions juvenils dels partits polítics i de les organitzacions sindicals, confederacions i federacions d'associacions d'alumnes no universitaris, amb àmbit d'actuació a la Comunitat Valenciana, per a l'any 2000.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3786

Data del DOGV
:   05-07-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/5633


Data del document
:   05-07-2000

Organisme emissor
:   Conselleria de Benestar Social

Tipus de document
:   Correcció d'errades

Correcció d'errades

 Descriptors 

:   * ajuda pública
    * suport econòmic
    * sindicat
    * alumne
    * associació
    * jove
    * alumnat

CORRECCIÓ d'errades de l'Ordre de 26 de juny de 2000, de la Conselleria de Benestar Social, per la qual es convoca concurs públic per a la concessió d'ajudes a associacions juvenils, entitats prestadores de serveis a la joventut, seccions juvenils dels partits polítics i de les organitzacions sindicals, confederacions i federacions d'associacions d'alumnes no universitaris, amb àmbit d'actuació a la Comunitat Valenciana, per a l'any 2000. [2000/5633]
Diari Oficial de la Generalitat Valenciana


Sumari del DOGV 3753, del 19-05-2000 (2000/3392)

RESOLUCIÓ de 19 d'abril de 2000, de l'Institut Valencià de Finances, per la qual anuncia l'emissió de pagarés de la Generalitat per un import de 99.333.477,00 euros, emissió de 19 d'abril de 2000.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3753

Data del DOGV
:   19-05-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/3392


Data del document
:   19-04-2000

Organisme emissor
:   Institut Valencià de Finances

Tipus de document
:   Resolució

Descriptors 

:   * hisenda regional
    * deute públic
    * títol de crèdit

RESOLUCIÓ de 19 d'abril de 2000, de l'Institut Valencià de Finances, per la qual anuncia l'emissió de pagarés de la Generalitat per un import de 36.690.723,00 euros, emissió de 19 d'abril de 2000. [2000/A3392]
  
El Conveni de Col·laboració del Programa d'Emissió de Pagarés de la Generalitat Valenciana, regula i especifica les característiques de les emissions de pagarés que realitza la Generalitat Valenciana.
  
Les lleis anuals de pressupostos estableixen els límits per al deute de la Generalitat Valenciana i per al deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998, de la Conselleria d'Economia, Hisenda i Administració Pública, atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
L'Ordre de 17 de febrer de 1995, de la Conselleria d'Economia i Hisenda, i la Resolució de 29 de desembre de 1998, del director general de l'Institut Valencià de Finances, regulen el procediment de subscripció pública de deute de la Generalitat Valenciana en tram minorista.
  
Per això i d'acord amb la normativa exposada anteriorment, s'han adjudicat pagarés per un import de 84.826.720,00 euros, i amb la finalitat d'iniciar la seua cotització en la Borsa de Valors de València, resolc:
  
Anunciar l'emissió de pagarés de la Generalitat Valenciana, sota la representació d'anotacions en compte, pels terminis i els imports següents:
  
Termini Import Import
  
 adjudicat adjudicat
  
 (euros) (pessetes)
  
3 mesos 2.996.000,50 759.753.456
  
6 mesos 51.779.296,00 7.284.782.854
Diari Oficial de la Generalitat Valenciana


Sumari del DOGV 3701, del 03-03-2000 (2000/1642)

Informació pública de l'expedient de modificació puntual número 29 del Pla General d'Ordenació Urbana.
------------------------------------------------------------------------------------------------------

### Dades del document

Número de DOGV
:   3701

Data del DOGV
:   03-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1642


Organisme emissor
:   Ajuntament de Benicàssim

Tipus de document
:   Anunci

Informació pública de l'expedient de modificació puntual número 29 del Pla General d'Ordenació Urbana. [2000/Q1642]
  
El Ple de l'Ajuntament, en la sessió del dia 29 de febrer de 2000, va acordar aprovar inicialment i sotmetre'l a informació pública l'expedient de modificació puntual número 29 del Pla General d'Ordenació Urbana relatiu a la nova redacció de l'article 6.19.2.k de les normes urbanístiques del Pla General d'Ordenació Urbana sobre orientació i amplària de blocs a la zona de qualificació EDA-1 i EDA-2.
  
Aquest expedient, com també el projecte redactat per l'arquitecte Miguel Álvarez Martín, es troba dipositat a l'Ajuntament de Benicàssim (carrer del Metge Segarra, 4) sotmés a informació pública per un període d'un mes, comptador des de la publicació d'aquest anunci en el Diari Oficial de la Generalitat Valenciana, a disposició de qualsevol que vulga examinar-lo. Es poden presentar les al·legacions que s'estimen convenients.
  
Cosa que es fa pública perquè se'n prenga coneixement.
Diari Oficial de la Generalitat Valenciana


Sumari del DOGV 3860, del 19-10-2000 (2000/8323)

Concurs número 00/2/SU/014/01. Subministrament de material informàtic (25 unitats centrals).
--------------------------------------------------------------------------------------------

### Dades del document

Número de DOGV
:   3860

Data del DOGV
:   19-10-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/8323


Data del document
:   02-10-2000

Organisme emissor
:   Ajuntament de Mislata

Tipus de document
:   Concurs

Descriptors 

:   * Mislata
    * contracte de subministraments

Concurs número 00/2/SU/014/01. Subministrament de material informàtic (25 unitats centrals). [2000/S8323]
  
Aprovat, per Decret de l'Alcaldia de data 29 de setembre de 2000, el plec de condicions administratives que ha de regir la contractació per procediment obert, concurs, del subministrament de material informàtic (25 unitats centrals), s'exposa al públic durant vuit dies, comptadors des de l'endemà d'aquesta publicació als efectes d'atendre reclamacions.
  
Simultàniament, i sense perjudici d'ajornar quan calga el procediment d'adjudicació, en el supòsit que es formularen reclamacions contra el plec, s'anuncia a través d'aquest edicte, l'obertura del procediment d'adjudicació en la forma que seguidament s'expressa:
  
1. Entitat adjudicadora
  
Ajuntament de Mislata.
  
Plaça de la Constitució, núm. 8
  
Mislata. 46324.
  
Telèfon: 58 365 39 20, fax: 96 370 38 06
  
2. Objecte del contracte: subministrament de material informàtic (25 unitats centrals).
  
Termini d'execució: 15 dies.
  
3. Tramitació, procediment i forma d'adjudicació
  
Tramitació: urgent.
  
Procediment: obert.
  
Forma d'adjudicació: concurs.
  
4. Pressupost base de licitació
  
5.500.000 pessetes, (33.055,66391 euros) IVA inclòs.
  
5. Garanties
  
Provisional: 110.000 pessetes.
  
Definitiva: 4% de l'import d'adjudicació.
  
6. Obtenció de documentació i informació
  
Ajuntament de Mislata, Negociat de Contractació.
  
Telèfon: 20 252 65 07.
  
7. Presentació d'ofertes
  
El termini de presentació de proposicions s'iniciarà amb la publicació de l'anunci de concurs en el Diari Oficial de la Generalitat Valenciana, i conclourà als vuit dies naturals següents als d'aquesta publicació en haver-se declarat la tramitació urgent de l'expedient, en hores de 09.00 a 14.00. Si l'últim dia és dissabte o festiu, el termini acabarà el primer dia hàbil posterior.
  
Documentació que integrarà les ofertes: la que figura en el plec de condicions.
  
Lloc de presentació: Ajuntament de Mislata, Negociat de Contractació.
  
8. Obertura de les ofertes
  
L'acte d'obertura de pliques se celebrarà a les 14.00 hores del primer dimecres següent al d'acabament del termini de presentació d'ofertes. En el cas que aquest dia fóra inhàbil es traslladarà l'endemà a la mateixa hora.
  
9. Despeses d'anuncis: per compte de l'adjudicatari.
Diari Oficial de la Generalitat Valenciana


Sumari del DOGV 3695, del 24-02-2000 (2000/1060)

Rotlle d'apel·lació número 699/1999. Cèdula de notificació.
-----------------------------------------------------------

### Dades del document

Número de DOGV
:   3695

Data del DOGV
:   24-02-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/1060


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 699/1999. Cèdula de notificació. [2000/Q1060]
  
La Secció Sisena de l'Audiència Provincial de València ha dictat, en el rotlle d'apel·lació número 699/1999, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 1.236
  
- Presidenta: Ana Pérez Tórtola
  
- Magistrades:
  
· Purificación Martorell Zulueta
  
· Carolina del Carmen Castillo Martínez
  
València, 15 de novembre de 1999
  
La Secció Sisena d'aquesta Audiència Provincial, integrada per les magistrades anotades al marge i sent-ne ponent Purificación Martorell Zulueta, ha vist aquest recurs d'apel·lació contra la sentència de 9 d'abril de 1999, actuacions de menor quantia 271/1998 tramitades pel Jutjat de Primera Instància número 10 de València.
  
Han sigut part en el recurs, com a apel·lant, el senyor Javier Cortázar Vidaur, representat pel procurador dels tribunals Javier Roldán García i dirigit pel lletrat Pedro Guillén Grech, i, com a part apel·lada, l'entitat Eurofred, SA, representada per la procuradora dels tribunals María de los Ángeles Miralles Ronchera, sota la direcció lletrada de José Martínez Pérez, i igualment, com a apel·lats, Termotecnia, Estudios y Montajes, SL, i el senyor Arturo Álvarez Fernández, en rebel·lia.
  
Decisió
  
En atenció al que s'ha exposat, la Secció Sisena de l'Audiència Provincial de València, en nom del rei, i per l'autoritat conferida per la Constitució aprovada pel poble espanyol, decideix:
  
Primer
  
Desestimar el recurs d'apel·lació formulat per la representació del senyor Javier Cortázar Vidaur contra la sentència de data de 9 d'abril de 1999, que es confirma íntegrament.
  
Segon
  
Imposar les costes de l'alçada a la part apel·lant.
  
I, quan pertoque, retorneu les actuacions originals al jutjat de procedència, amb un certificat d'aquesta sentència, perquè s'execute i es complisca.
  
Aquesta és la nostra sentència, que pronunciem, manem i firmem.
  
No s'hi pot interposar cap recurs».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Termotecnia, Estudios y Montajes, SL, i el senyor Arturo Álvarez Fernández.